31987R1096
L 106/20
JURNALUL OFÍCIAL AL UNIUNII EUROPENE
REGULAMENTUL (CEE) NR. 1096/87 AL COMISIEI
din 21 aprilie 1987
de modificare a Regulamentului (CEE) nr. 3143/85 privind vânzarea cu preț redus a untului de intervenție destinat consumului direct sub formă de unt concentrat
COMISIA COMUNITĂȚILOR EUROPENE,
având în vedere Tratatul de instituire a Comunității Economice Europene,
având în vedere Regulamentul (CEE) nr. 804/68 al Consiliului din 27 iunie 1968 privind organizarea comună a pieței în sectorul laptelui și produselor lactate (1), modificat ultima dată de Regulamentul (CEE) nr. 773/87 (2), în special articolul 6 alineatul (7),
întrucât Regulamentul (CEE) nr. 3143/85 (3) al Comisiei, modificat ultima dată de Regulamentul (CEE) nr. 569/87 (4), prevede un sistem de desfacere la preț redus a untului de intervenție destinat consumului direct sub formă de unt concentrat; întrucât această măsură se înscrie în cadrul măsurilor suplimentare prevăzute în 1987 și 1988 în vederea accelerării desfacerii untului aflat în stocuri publice; întrucât au fost introduse norme specifice pentru finanțarea acestor măsuri în articolul 4 alineatul (1) din Regulamentul (CEE) nr. 1883/78 (5) al Consiliului, modificat ultima dată de Regulamentul (CEE) nr. 801/87 (6) cu efect de la 1 decembrie 1986; întrucât, prin urmare, trebuie să se facă trimitere la normele specifice de finanțare prevăzute în Regulamentul (CEE) nr. 3143/85;
întrucât măsurile prevăzute în prezentul regulament sunt conforme cu avizul Comitetului de gestionare a laptelui și produselor lactate,
ADOPTĂ PREZENTUL REGULAMENT:
Articolul 1
În articolul 13 din Regulamentul (CEE) nr. 3143/85 se adaugă paragraful următor:
„Finanțarea cheltuielilor care decurg din acest regulament se efectuează în conformitate cu dispozițiile articolului 4 alineatul (1) paragrafele al doilea, al treilea și al patrulea din Regulamentul (CEE) nr. 1883/78 (7) al Consiliului.
Articolul 2
Prezentul regulament intră în vigoare la data publicării în Jurnalul Oficial al Comunităților Europene.
Se aplică de la 1 decembrie 1986.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 21 aprilie 1987.